                                                                                                                    Anexa  2
                                                                                       la Hotărârea nr. 145    din 26 mai 2017
                                                                                       a Consiliului Local al Municipiului Buzău


GHIDUL DECONTURILOR DE CHELTUIELI PENTRU PROIECTE EDITORIALE (ACTIVITĂŢILE DE CREAŢIE, PRODUCŢIE EDITORIALĂ, TIPOGRAFICĂ, DE DIFUZARE ŞI PROMOVARE A CULTURII SCRISE)

          Prezentul ghid explică procedura de decont şi îndosariere a documentelor prezentate la verificare, pentru fiecare categorie juridică de operator editorial, pentru fiecare tip de proiect editorial, precum şi pentru forma de editare a proiectelor finanţate de către municipiul Buzău.
Având în vedere:
- prevederile Legii nr.186/2003 privind susţinerea şi promovarea culturii scrise, republicată;
- prevederile Ordonanţei Guvernului nr. 51 din 1998 privind îmbunătăţirea sistemului de finanţare a programelor, proiectelor şi acţiunilor culturale, cu modificările şi completările
ulterioare,
- prevederile Ordinului nr. 2231 din 7 aprilie 2011 pentru aprobarea Normelor metodologice privind organizarea şi funcţionarea comisiilor, procedura de selecţie a programelor, proiectelor şi acţiunilor culturale în vederea acordării de finanţări nerambursabile din Fondul Cultural Naţional precum şi de soluţionare a contestaţiilor, astfel cum a fost modificat şi completat prin ordinul Ministrului Culturii nr. 2355/2013, se elaborează prezentul ghid de lucru pentru gestionarea deconturilor de cheltuieli ale beneficiarilor de finanţări nerambursabile din bugetul local.
Capitolul 1
GENERALITĂŢI ŞI ÎNCADRĂRI
1.1. Noţiuni generale
Forma juridică
Privat – societăţi comerciale, asociaţii, fundaţii, persoane fizice autorizate şi altele asemenea
Public – instituţii publice
Forma de prezentare a proiectului editorial
Tipărit
Format digital offline şi online
Obligaţii editoriale
ISBN
ISSN
Anexele contractului
Contract
Anexa 1 – Detalierea finanţarii primite pentru fiecare titlu, inclusiv preţul maxim de
vânzare
Anexa 2 – Graficul de finanţare
Anexa 3 – Fişa de calcul economic antecalcul
Anexa 4 – Raportul financiar, inclusiv fişa de calcul economic postcalcul
Pentru ca o cheltuială să fie aprobată şi decontată, trebuie să fie o cheltuială eligibilă, 
aferentă unei activităţi/acţiuni care s-a derulat începând cu data menţionată în contractul
de finanţare.
Documentul de referinţă pentru stabilirea eligibilităţii cheltuielilor este Fişa de calcul
economic antecalcul a proiectului editorial, anexa 3 a contractului de finanţare, după
modelul publicat siteul primăriei www.primariabuzau.ro.
Urmând structura fişei de calcul economic - antecalcul, Raportul financiar final trebuie să menţioneze, pe categorii de cheltuieli, toate informaţiile cuprinse în documentele justificative, respectiv tipul, numărul, data, valoarea cheltuielilor efectuate şi explicaţii cu referire la ceea ce reprezintă.
Dacă, din motive obiective, pe perioada derulării proiectului sunt necesare modificări în structura şi valoarea unei cheltuieli sau între diferite tipuri de cheltuieli bugetare, beneficiarul este obligat să notifice Autoritatea finanţatoare, iar aceasta să-şi exprime acordul pentru efectuarea modificării respective. Beneficiarul poate aplica modificarea solicitată numai după obţinerea acestui acord, fără a afecta însă procentele maxime stabilite în structura fişei de calcul economic antecalcul.
ATENŢIE:
Nu se acceptă depăşirea valorii maxime a finanţării aprobate.
ATENŢIE:
Finanţările nerambursabile acordate nu pot fi folosite pentru acoperirea unor debite ale beneficiarilor sau pentru cheltuieli salariale ale persoanelor juridice de drept public beneficiare (instituţii publice).
Eligibilitatea cheltuielilor proiectului se stabileşte în conformitate cu documentele anexate
şi activităţile desfăşurate.
Pentru stabilirea eligibilităţii unei cheltuieli se vor avea în vedere următoarele aspecte:
- plata este efectuată de către beneficiar între datele stabilite în contractul de finanţare ca fiind de început şi sfârşit, după semnarea acestuia de către părţi, adică pe perioada de implementare a proiectului;
- cheltuiala este prevazută în fişa economică de calcul economic antecalcul şi este efectuată pentru realizarea obiectivelor prevăzute în proiect;
- dosarul de decontare prezentat de beneficiar conţine toate documentele justificative de
plată (în copie conformă cu originalul), în conformitate cu precizările prezentului document,
pentru fiecare tip de cheltuială;
- beneficiarul a dovedit realizarea tuturor activităţilor pentru care a fost realizată cheltuiala
înscrisă în raportul financiar.
Capitolul 2
DECONTAREA PRIVIND OPERATORII EDITORIALI
2.1. Condiţiile de acordare a finanţării aprobate
Contractul de finanţare încheiat între Municipiul Buzău, în calitate de finanţator, şi beneficiarul finanţării, va preciza valoarea maximă a sumei cu care va fi finanţat proiectul.
ATENŢIE
În nici o situaţie, suma finală totală plătită beneficiarului nu poate depăşi suma maximă a finanţării aprobate, chiar dacă totalul costurilor eligibile finale depăşeşte totalul costurilor eligibile estimate.
Suma finală acordată cu titlu de finanţare nerambursabilă, integrală sau parţială, se stabileşte după evaluarea raportului financiar depus de beneficiar şi a cheltuielilor eligibile finale ale proiectului, pe baza documentelor justificative depuse de beneficiar în dosarul de decont.
Valoarea finanţării efectiv plătită poate fi mai mică decât valoarea finanţării aprobate initial conform fişei economice de calcul - antecalcul, în următoarele situaţii:
- cheltuielile efectuate au fost mai mici decât cele estimate, dar fără a influenţa negativ activităţile şi consistenţa proiectului;
- anumite cheltuieli nu au mai fost efectuate;
- unele cheltuieli efectuate nu au fost considerate eligibile, urmare evaluării raportului financiar final;
- neatingerea nivelului eligibil al cofinanţării asigurate de beneficiar, respectiv minimum 10% din valoarea totală a proiectului editorial, atrage diminuarea finanţării cheltuielilor totale eligibile până ce acest procent va fi atins la finalul proiectului.
2.2. Condiţii necesare de plată atranşelor de finanţare
Plata sumelor reprezentând tranşele de finanţare ale proiectelor editoriale se efectuează prin virament bancar, din bugetul local, în contul bancar al beneficiarului, în baza facturii fiscale emise de beneficiar pentru fiecare tranşă.
Factura fiscală va fi întocmită în conformitate cu prevederile Codului Fiscal şi va conţine
următoarele informaţii:
- Seria şi numărul facturii;
- Data emiterii;
- Datele de identificare ale furnizorului (denumire, adresă, cod de identificare
fiscală, numărul din Registrul Comerţului sau similar, contul bancar IBAN şi banca la care este
deschis acesta);
- Datele de identificare ale finanţatorului, respectiv Municipiul Buzău:
Cod fiscal 4233874, Cont ……………….., deschis la Trezoreria municipiului Buzău- Denumirea serviciului: contravaloare tranşa nr. , reprezentând finanţare nerambursabilă acordată conform Contractului de finantare nr…..din data de ……., secţiunea………. (Carte, Reviste si Publicatii Culturale, Noile Nedia, Ediţie de Poezie);
- Valoarea tranşei (în lei).
ATENŢIE
Factura emisă de beneficiarul finanţării trebuie transmisă către municipiul Buzău în original.
Prima tranşă (avans)
Pentru acordarea primei tranşe din finanţare beneficiarii vor depune factura fiscală la data
semnării contractului de finanţare sau în cel mai scurt timp posibil după această dată.
Tranşa finală
Pentru acordarea tranşei finale, la termenul specificat în Graficul de finanţare anexat contractului, beneficiarii finanţării nerambursabile vor depune dosarul de decont aferent întregii sume alocate, inclusiv contribuţia proprie, în proporţie de minimum 10% din valoarea proiectului cultural. În situaţia în care, în urma verificării documentaţiei financiare de justificare, se constată existenţa unor cheltuieli neeligibile aferente avansului acordat, care nu pot fi decontate, beneficiarul devine neeligibil pentru acordarea tranşei finale ş i va fi obligat să restituie contravaloarea sumelor neeligibile.
În mod obligatoriu, tranşele de finanţare vor fi acordate numai pe baza facturii fiscale emise
de către beneficiarul finanţării nerambursabile.
ATENŢIE:
În cazul operatorilor privaţi, valoarea totală a facturii fiscale emise de beneficiarul
finanţării (inclusiv TVA, dacă este cazul) va fi egală cu valoarea tranşei de finanţare
stabilită în contractul de finanţare.
2.3. Justificarea cheltuielilor efectuate
Pentru a fi acceptate drept cheltuieli eligibile, documentele prezentate în dosarul de decont
trebuie să facă dovada legăturii directe dintre cheltuielile efectuate şi activităţile desfăşurate în cadrul proiectului.
De asemenea, acceptarea cheltuielilor este condiţionată în mod obligatoriu de îndeplinirea
următoarelor criterii:
• documentele justificative (facturi, chitante, avize etc.) primite de la furnizorii de servicii/
bunuri/ lucrări trebuie să fie emise pe numele beneficiarului finanţării sau pe numele
partenerului (partenerilor), cu toate datele de identificare ale acestuia, în conformitate cu
prevederile legale în vigoare;
• documentele justificative trebuie să fie înscrise cu toate informaţiile necesare din punct de
vedere al formei, respectiv seria şi numărul documentului, data emiterii şi cea a scadenţei,
emitentul documentului cu toate datele de identificare, conturile bancare şi banca unde
sunt deschise acestea;
• documentele justificative anexate în dosarul de decont trebuie să fie emise în perioada de
desfăşurare a proiectului, respectiv începând cu data semnării contractului de finanţare, până
la data finalizării acestuia sau până la depunerea raportului final;
• documentele justificative trebuie să aibă înscrisă denumirea exactă şi detaliată a produselor
sau serviciilor achiziţionate în vederea implementării activităţilor proiectului;
• documentele justificative trebuie să fie însoţite de dovada plăţii, respectiv ordin de plată vizat
de bancă sau ordin de plată electronic evidenţiat în extrasul de cont, recipisa pentru platile
cu card bancar, extrasul de cont emis de bancă în care să fie evidenţiate plăţile aferente
proiectului, chitanţă, bon fiscal, registrul de casa aferent plăţilor în numerar, alte
documente legale care să justifice plata;
• documentele justificative emise de furnizorii bunurilor şi serviciilor din afara graniţelor
României, pe numele beneficiarului/ partenerilor finanţării sau către participanţii la proiect,
vor fi prezentate în dosarul de decont împreună cu dovada plăţii lor, dar însoţite de
traducerea în limba română, efectuată de un traducător autorizat, semnate şi ştampilate
de acesta, nefiind necesară legalizarea lor de către un notar public;
• Achiziţia bunurilor, serviciilor şi lucrărilor necesare implementării proiectelor de către
beneficiarii/partenerii finanţării se realizează cu respectarea prevederilor Legii nr. 98/2016, cu
modificarile şi completările ulterioare, cu privire la achiziţiile publice. Nerespectarea legislaţiei referitoare la achiziţiile publice va determina stabilirea ca neeligibilă a respective cheltuieli.
_ În cazul cumpărării directe, beneficiarul finanţării are obligaţia să facă dovada prospectării pieţei pentru bunul/serviciul/lucrarea achizitionată, în concordanţă cu principiul eficacităţii utilizării fondurilor publice, să anexeze un raport (tabel) de prezentare comparativă a ofertelor primite de la prestatorii de servicii/comercianţi.
_ Dovada selecţiei de oferte şi a atribuirii achiziţiei se face prin anexarea, în spatele documentelor justificative, a cererii de ofertă transmise la furnizori/prestatori (cu detalierea produselor/serviciilor solicitate), oferte primite de la furnizori/prestatori, tabelul comparativ al ofertelor sau proces verbal de selecţie/atribuire, asumat de către
reprezentantul legal al beneficiarului sau un responsabil/comisie numit/ă de către acesta.
ATENŢIE:
Documentele justificative anexate în dosarul de decont depus de către beneficiarii finanţărilor
nerambursabile vor fi depuse în copie xerox lizibilă, semnate şi ştampilate „conform cu originalul”, respectând ordinea cheltuielilor din Fişa de calcul economic - antecalcul.
2.4. Procedura prezentării dosarelor de decontare de către beneficiarii
finanţărilor nerambursabile
În vederea justificării cheltuielilor aferente activităţilor derulate în cadrul proiectelor cultural/editoriale cu finanţare nerambursabilă de la bugetul local, beneficiarii vor depune documentele justificative la termenele convenite în contractele de finanţare, îndosariate în ordinea stabilită în fişa de antecalcul.
În aceeaşi ordine vor fi înscrise şi în Raportul financiar.
În momentul depunerii dosarelor de decont, acestea vor primi un număr de intrare în registratura autorităţii finaţatoare, aplicat pe adresa de înaintare a documentaţiei, emisă de beneficiar.
Pe parcursul verificării dosarului de decont, beneficiarii vor fi notificaţi în legătură cu rezultatul
verificării, fie telefonic, fie prin poşta electronică. Astfel, beneficiarii sunt rugaţi ca, în contractul de finanţare, să comunice o adresă de e-mail valabilă, care va fi folosită pe tot parcursul procesului de evaluare şi decontare a finanţării nerambursabile.
ATENŢIE:
Este absolut necesar ca pe parcursul derulării proiectului şi mai ales pe parcursul verificării dosarului de decont, beneficiarul să urmarească corespondenţa electronică pentru a recepţiona, în timp real, informările transmise de municipiul Buzău.
Verificarea dosarului de decont nu se efectuează în momentul depunerii acestuia la
registratură, ci la un termen stabilit de reprezentanţii autorităţii finanţatoare.
Dosarele de decont vor conţine, în mod obligatoriu, elementele de identificare ale proiectului,
respectiv denumirea beneficiarului, denumirea (titlul) proiectului, numărul contractului de
finanţare/secţiunea.
Dosarele de decont vor contine un OPIS al documentelor depuse, semnat şi ştampilat de către
beneficiar. În conţinutul său va fi obligatorie păstrarea ordinii în care sunt aşezate documentele
în dosar.
Fiecare document justificativ din cadrul dosarului de decont va fi prezentat în copie „Conform
cu originalul”, însoţit de semnătura şi ştampila beneficiarului finanţării înscrisă pe fiecare pagină.
Factura fiscală emisă de beneficiarul finanţării, în original, necesară pentru decontarea tranşei
de finanţare, va fi inclusă în dosarul de decont.
Dosarele de decont depuse la registratură, în vederea evaluării, care nu respectă condiţiile de
organizare enumerate în prezentul ghid, vor fi returnate pe loc beneficiarului sau expeditorului (în cazul celor trimise prin delegat), şi prin poştă cu plata la destinaţie (în cazul celor trimise prin poştă sau curier).
În situaţia în care dosarele de decont au fost returnate ca fiind incomplete, iar beneficiarilor
finanţării nerambursabile li se solicită completări/clarificări, acestea vor fi transmise către
autoritatea finanţatoare prin scrisoare de răspuns la solicitarea de clarificări/completări, îndosariate şi purtând aceleaşi elemente de identificare ca şi decontul iniţial.
ATENŢIE:
În cazul returnării documentaţiei ca urmare a nerespectării condiţiilor de întocmire menţionate în prezentul ghid, responsabilitatea de încadrare în termenele de decont stipulate în contractul de finanţare revine în totalitate beneficiarului finanţării nerambursabile.
2.5. Întocmirea dosarului de decont - Modul de ordonare şi aranjare a documentelor în dosarul de decont
1. Se copiază (fotocopie, scan) toate documentele enumerate mai sus, în ordinea editată, în funcţie de cazul în care se regăseşte operatorul editorial – beneficiar de finanţare nerambursabilă.
2. Se certifică fiecare document/pagină cu originalul şi se încorporează într-un dosar cu şină.
Nu se admit documente în plicuri sau în file de plastic.
De la începutul dosarului spre finalul acestuia, documentele vor avea următoarea ordine:
1. Factura fiscală, în original, emisă de beneficiarul finanţării nerambursabile către autoritatea finanţatoare în vederea decontării tranşei de finanţare, semnată şi ştampilată de către reprezentantul legal al beneficiarului finanţării.
2. Documente de tip „Declaraţie”, „Notă justificativă”, „Notificare” şi altele similare, solicitate de autoritatea finanţatoare , în original, care să vină în sprijinul justificării activităţii desfăşurate,
dacă este cazul.
3. OPIS-ul documentelor justificative anexate.
4. Documentele justificative, în copie „Conform cu originalul”, semnate şi ştampilate pe fiecare pagină de către reprezentantul legal al beneficiarului finanţării, separate pe linii de finanţare, conform structurii Fişei economice de antecalcul.
Pasul 1
La dosarul de decont se prezintă copie conformată cu originalul după contract, precum şi după
anexele aferente contractului de finanţare (1, 2, 3).
În cazul în care la decont se solicită sume parţiale pe categorie de cheltuială, documentele
prezentate la verificare şi aprobare nu se întocmesc separat pe surse de finanţare.
Pasul 2
În ordinea cheltuielilor înscrise în fişa de calcul economic antecalcul, se depun documentele
în dosar, după cum urmează:
Costuri totale, din care:
I. Cheltuieli directe, din care:
a) cheltuieli pentru titularii de drepturi de autor, aferente perioadei de derulare a contractului de finanţare
Documente necesare:
1. Extras de cont cu plăţile onorariilor (dacă plăţile s-au efecuat prin bancă) sau registru de casă (dacă plăţile s-au efectuat în numerar, prin casieria unităţii);
2. Extras de cont cu plata impozitelor, sau chitanţă de la ANAF şi registru de casă, dacă plata
s-a efectuat în numerar;
3. Ordine de plată onorarii sau stat de plată cu semnătura beneficiarilor;
4. Ordine de plata impozite;
5. Stat de plată;
6. Contracte pentru drepturi de autor sau drepturi conexe dreptului de autor, însoţite de
copie act identitate, declaraţie de apartenenţă la sistemul public de asigurări (vezi model
ataşat la sfârşitul ghidului) şi proces verbal de recepţie a operei.
Ordinea îndosarierii contractelor şi a anexelor enumerate se va face în concordanţă cu
ordinea editării autorilor din statul de plată.
b) cheltuieli pentru tehnoredactarea, culegerea de texte, prelucrarea de fotografii,
design copertă, alte servicii de tehnoredactare si prelucrare, de imprimare,
aferente perioadei de derulare a contractului de finanţare.
Documente necesare:
1. Extras de cont cu plăţile onorariilor (dacă plăţile s-au efecuat prin bancă) sau
registru de casă (dacă plăţile s-au efectuat în numerar, prin casieria unităţii);
2. Extras de cont cu plata impozitelor, sau chitanţă de la ANAF şi registru de casă,
dacă plata s-a efectuat în numerar;
3. Ordine de plata onorarii sau stat de plată cu semnătura beneficiarilor;
4. Ordine de plata impozite;
5. Stat de plată;
6. Contracte prestări servicii însoţite de copie act identitate, declaraţie de apartenenţă la
sistemul public de asigurări (vezi model ataşat la sfârşitul ghidului) şi proces verbal de
recepţie a serviciilor.
Ordinea îndosarierii contractelor şi a anexelor enumerate se va face în concordanţă cu ordinea
editării persoanelor în statul de plată.
c) cheltuieli tipografice
Documente necesare:
1. Extrasul de cont cu suma platită la tipografie, vizat de banca.
2. Ordinul de plată.
3. Factura fiscală de la tipografie – document care reflectă elementele cu privire la cantitate
şi valoare. Cantitatea trebuie să fie egală cu aceea din avizul de însoţire a mărfii.
4. Avizul de însoţire a mărfii de la tipografie către beneficiarul lucrării, document care
reflectă executarea, numărul exemplarelor şi livrarea lucrării la beneficiarul lucrării.
5. Nota Intrare Recepţie - NIR
6. Bon de consum, după caz – în situaţii de protocol.
7. Aviz de livrare către distribuitori, după caz – dacă s-a efectuat parţial sau total distribuţia
lucrărilor spre vânzare.
8. Proces verbal privind stocul nedistribuit, după caz.
II. Cheltuieli de regie aferente proiectului editorial (chirii pentru biroul organizaţiei
culturale, utilităţi: consum de apă curentă, gaze naturale, energie electrică, altele
asemenea; convorbiri telefonice, corespondenţă, Internet, poştă electronică).
Documente necesare:
1. Centralizator privind costurile de regie

2. Extrasul de cont/Registrul de casă cu suma/sumele platită/platite.
3. Ordinul de plată/Chitanţa fiscală.
ATENŢIE:
Nu sunt eligibile din bugetul local următoarele tipuri de cheltuieli:
- abonamente servicii telefonice;
- sume reprezentând regularizări în cadrul facturilor de gaze, energie electrică, energie termică ş.a.m.d, aferente unor perioade în afara contractului de finanţare nerambursabilă de la municipiul Buzău;
4. Factura fiscală – document care reflectă elementele cu privire la perioadă, cantitate şi
valoare.
5. Declaraţie pe propria raspundere privind nivelul cheltuielilor efectuate cu regia în interesul realizării proiectului editorial.
III. Alte documente anexate dosarului:
1. Aviz Expeditie către BIBLIOTECA NAŢIONALĂ a ROMÂNIEI conform Legii nr. 111/1995 privind constituirea, organizarea şi funcţionarea Depozitului legal de documente, indiferent de suport, republicată.
2. Aviz Expeditie catre A.F.C.N conform CAP. IV., art. 7 din contract privind RECEPŢIA LUCRĂRILOR
Capitolul 3
DOVADA PUBLICITĂŢII
1. Pentru Carte, Ediţii Critice şi Ediţie de Poezie:
Beneficiarul va specifica, pe una dintre coperţile fiecărui exemplar din titlurile realizate cu
finanţare nerambursabilă, preţul de vânzare prevăzut în Fişa de calcul economic – antecalcul şi va tipări, pe una din coperte sau pe pagina de gardă, formula „Proiect editorial finanţat de
Municipiul Buzău” .
2. Pentru Reviste şi Publicaţii Culturale:
Beneficiarul va tipari în caseta redacţională a fiecărui exemplar menţiunea „Proiect editorial
finanţat de Municipiul Buzău”.
3. Pentru Proiecte editoriale noile media:
Beneficiarul va specifica pe site/platformă on-line sau off-line formula „Proiect editorial
finanţat de Municipiul Buzău”.
Capitolul 4
ACTE NORMATIVE DE REFERINŢĂ APLICABILE CONTRACTULUI DE FINANŢARE EDITORIALĂ (CARTE, REVISTE ŞI PUBLICAŢII CULTURALE, NOILE MEDIA, EDIŢIE DE POEZIE)
Ordonanţa Guvernului nr.51/1998 privind îmbunătăţirea sistemului de finanţare a programelor şi proiectelor culturale;
Codul Fiscal (Legea 227/2015);
Legea nr. 82/1991 a contabilităţii publice, republicată;
Codul Civil;
Codul Muncii (Legea 53/2003);
Legea nr. 500/2002 privind finanţele publice cu modificările şi completările ulterioare;
O.G. nr. 119/1999 privind controlul intern şi controlul financiar preventiv;
Legea nr. 98/19 mai 2016 privind achiziţiile publice şi normele de aplicare;
Legea contabilităţii nr. 82/1991, republicată;
H.G.nr. 543/1995 privind drepturile băneşti ale salariaţilor instituţiilor publice şi regiilor autonome cu specific deosebit pe perioada delegării şi detaşării în altă localitate, precum şi în cazul deplasării, în cadrul localităţii, în interesul serviciului;
H.G.nr.518/1995 privind unele drepturi si obligatii ale personalului roman trimis in străinătate;
Legea nr. 8/1996 privind dreptul de autor, cu modificările şi completările ulterioare;
Codul Fiscal al României, respectiv Legea nr. 571/2003.
Actele normative mai sus menţionate se completează cu reglementările legale de modificare
sau completare ale acestora, cu actele normative care reglementează aceleaşi aspecte juridice, precum si cu celelalte acte normative care guvernează activitatea instituţiilor publice.
Capitolul 5
PROCEDURA DE RAPORTARE
RAPORTUL financiar al proiectului se va prezenta ţinând cont de următoarele elemente:
- partea narativă privind realizarea obiectivelor asumate
- raportul financiar, care va fi detaliat pe fiecare cheltuială efectuată în parte
RAPORT FINANCIAR
Contract nr. ........................Data: ........................
Beneficiarul...........................................................
Date de contact: Adresa ........................; telefon/fax .................
e-mail........................
Denumirea proiectului editorial ..............................................
Data înaintării raportului ..................................
Suma finantarii:.......................lei
Instituţia, numele şi funcţia persoanei care a predat raportul ...........................
Secţiunea I
Descrierea obiectivelor asumate si realizate
Lucrările/titlurile                                        DA                                              NU
1...........................................
2...........................................
(se vor enumera si bifa)
Tirajul
Titlu                                Fişă antecalcul                      Fişă postcalcul
                                            (nr.)                                              (nr.)

1..............
2..............
…
Tirajul din fişa postcalcul trebuie să corespundă cu tirajul din avizul de însoţire al mărfii coroborat cu factura fiscală de la tipografie.
Preţul
Preţul de vânzare nu poate depăşi preţul menţionat în fişa de calcul economic antecalcul
(anexă la contractul de finanţare) la care se poate adăuga taxa pe valoarea adăugată, dacă
este cazul.
Secţiunea a II-a
Detalierea cheltuielilor:
Cheltuieli privind drepturile de autor
	Nr. crt

	Stat plată/luna

	Suma totală

	Suma din CP

	Suma decontată


	1.
	
	
	
	

	......
	
	
	
	

	
	Total:
	
	
	



- centralizatorul va cuprinde sumele brute
- dacă sunt mai multe state de plată într-o lună se vor evidenţia pe rânduri
separate
Impozit:
.....(suma lei)........../........O.P.(nr/data);
.....(suma lei)........../........O.P.(nr/data),
CASS (dacă este cazul):
.....(suma lei)........../........O.P.(nr/data);
.....(suma lei)........../........O.P.(nr/data);
CAS (dacă este cazul):
... .(suma lei)........../........O.P.(nr/data);
... (suma lei)........../........O.P.(nr/data);
Cheltuieli privind serviciile

	Nr. crt

	Stat plată/luna

	Suma totală

	Suma din CP

	Suma decontată


	1.
	
	
	
	

	......
	
	
	
	

	
	Total:
	
	
	



- centralizatorul va cuprinde sumele brute
- dacă sunt mai multe state de plată într-o lună se vor evidenţia pe rânduri
separate
Impozit:
.....(suma lei)........../........O.P.(nr/data);
.....(suma lei)........../........O.P.(nr/data),
CASS (dacă este cazul):
.....(suma lei)........../........O.P.(nr/data);
.....(suma lei)........../........O.P.(nr/data);
CAS (dacă este cazul):
.....(suma lei)........../........O.P.(nr/data);
.....(suma lei)........../........O.P.(nr/data);
Cheltuieli privind tiparul
	Nr. crt

	Titluri lucrări
	Factură
Fiscală nr/data
	O.P. nr./
data

	Suma
totală
	Suma din contribuţie proprie/Surse atrase

	Suma
decontată


	1.
	
	
	
	
	
	

	......
	
	
	
	
	
	

	
	
	Total
	
	
	
	



Cheltuieli privind regia
	Nr. crt

	Explicaţii
	Factură
Fiscală nr/data
	O.P. nr./
data

	Suma
totală
	Suma din contribuţie proprie/Surse atrase

	Suma
decontată


	1.
	
	
	
	
	
	

	......
	
	
	
	
	
	

	
	
	Total
	
	
	
	



Semnaturi autorizate beneficiar                                                       Data: ………………
………………………………………



DECLARAŢIE
1.Numele şi prenumele:………………………………
2.Codul numeric personal:………………………….
3.Adresa:……………………………………………………..
4.Actul de identitate:……………………………………
5.Declar pe propria răspundere următoarele:
Sunt asigurat la sistemul de asigurări sociale de sănătate, avand calitatea de
Salariat                                             Da                                               Nu
                                                          | |                                                 | |
Pensionar                                         Da                                               Nu
                                                          | |                                                 | |
Obtin venituri din activitati independente (pfa-uri)
                                                         Da                                                Nu
                                                          | |                                                  | |
6.Mă oblig să aduc la cunoştinţă platitorului de venit, în termen de 3 zile de la apariţie, orice
modificări intervenite în datele de mai sus.

Semnătura beneficiarului de venit,
…………………………………………………….
Data…………………………………

PREŞEDINTELE ŞEDINŢEI,
consilier Daniel Lambru


                                                                                  SECRETARUL MUNICIPIULUI BUZĂU,
                                                                                    Roxelana Radu


